माऊली (चित्रपट)
माऊली हा २०१८ सालचा मराठी भाषेतील मारामारीपट आहे. तो आदित्य सरपोतदार दिग्दर्शित आहे आणि जेनेलिया देशमुख निर्मित आहे. क्षितीज पटवर्धन यांनी ह्या चित्रपटाचे लेखन केले आहे. या चित्रपटात संयमी खेरसह रितेश देशमुख हे मुख्य भूमिकेत आहेत. हा सिनेमा २०१४ मधील 'लई भारी' या चित्रपटाचा सिक्वल नाही. सुरुवातीला हा चित्रपट २१ डिसेंबर २०१८ रोजी रिलीज होणार होता पण शाहरुख खान अभिनीत झिरो या चित्रपटाशी झगडा टाळण्यासाठी तो बदलून १४ डिसेंबरला प्रदर्शित करण्यात आला. माउली चित्रपटाला सुपरहिट म्हणून घोषित केले गेले. हा फक्त ५०० ठिकाणीच प्रदर्शित करण्यात आला. याने त्याच्या गुंतवणूकीच्या दुप्पट कमाई केली.

कथानक
माऊली आणि प्रिन्स (रितेश देशमुख) हे जुळे भाऊ आहेत. माऊली शूर आणि धैर्यवान आहेत, तर प्रिन्स त्याच्या एकदम विरुद्ध आहे. जेव्हा प्रिन्सला मारहाण केली जाते तेव्हा माऊली सूड घेतो. आणि प्रिन्स या गोष्टीचे सर्व श्रेय (माऊली म्हणून) घेतो. त्यांचे जीवन कायमचे बदलते जेव्हा ते एका गावात जातात. त्या गावात कोणताही कायदा नसतो आणि संपूर्ण गाव नाना (जितेंद्र जोशी) या एका शक्तिशाली गुंडाला घाबरून असतो. जेव्हा माऊली नानासाठी रस्त्यातला काटा ठरतो तेव्हा नाना त्याला मारून टाकतो. यानंतर त्याचा भाऊ, प्रिन्स, एकटा पडतो. एकटा माऊली (प्रिन्स) गाव कसा वाचवतो आणि नानाचा सूड घेतो ही बाकीची कहाणी आहे.

कलाकार
 पोलीस निरीक्षक माऊली सर्जेराव देशमुख आणि राजकुमार म्हणून रितेश देशमुख (डबल रोल)
 रेणुका म्हणून संयमी खेर
 जितेंद्र जोशी नाना लोंढे ऊर्फ धरमराज
 भानुदास थुपे म्हणून विजय निकम
 गिरीजा ओक माऊलीची आई म्हणून
 सिद्धार्थ जाधव कडकनाथ म्हणून
 "धुवुन टाक" गाण्यातील जेनेलिया डिसोझा

संगीत
या चित्रपटाला अजय - अतुल यांनी संगीतबद्ध केले होते आणि मुंबई फिल्म कंपनीने ते प्रदर्शित केले होते. पार्श्वसंगीत ट्रॉय-आरिफ यांनी केलेले आहे. हेडरूम स्टुडिओमध्ये बॅकग्राउंड मिक्सिंग वत्सल शेवली आणि अफताबने केले आहे.

बाह्यदुवे

संदर्भ 

इ.स. २०१८ मधील मराठी चित्रपट